# Uradni list C 210A/2019

| | ISSN 1977-1045 |
| --- | --- |
| Uradni list
  Evropske unije | C 210A |
| | |
| Slovenska izdaja | Informacije in objave | Letnik 6221. junij 2019 |

ISSN 1977-1045

Uradni list

Evropske unije

C 210A

Slovenska izdaja

Informacije in objave

Letnik 6221. junij 2019

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2019/C 210 A/01 | Evropski urad za boj proti goljufijam (OLAF) – Objava prostega delovnega mesta glavnega svetovalca/glavne svetovalke – Bruselj – Zaposlitev začasnega uslužbenca (razred AD 14) – Člen 2(a) Pogojev za zaposlitev drugih uslužbencev – COM/2019/10388 | 1 |

Vsebina

Stran

V   Objave

UPRAVNI POSTOPKI

Evropska komisija

2019/C 210 A/01

Evropski urad za boj proti goljufijam (OLAF) – Objava prostega delovnega mesta glavnega svetovalca/glavne svetovalke – Bruselj – Zaposlitev začasnega uslužbenca (razred AD 14) – Člen 2(a) Pogojev za zaposlitev drugih uslužbencev – COM/2019/10388

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 21.6.2019 | SL | Uradni list Evropske unije | CA 210/1 |
| --- | --- | --- | --- |

21.6.2019

SL

Uradni list Evropske unije

CA 210/1

---

Evropski urad za boj proti goljufijam (OLAF)

Objava prostega delovnega mesta glavnega svetovalca/glavne svetovalke – Bruselj

Zaposlitev začasnega uslužbenca (razred AD 14)

Člen 2(a) Pogojev za zaposlitev drugih uslužbencev

COM/2019/10388

(2019/C 210 A/01)

Predstavitev delodajalca

Evropski urad za boj proti goljufijam (OLAF) ima tri naloge: ščiti finančne interese Evropske unije (EU) s preiskovanjem primerov goljufij, korupcije in drugih nezakonitih dejavnosti, odkriva in preiskuje hude nepravilnosti, ki jih ob opravljanju službenih dolžnosti storijo člani in uslužbenci institucij in organov EU ter ki bi lahko imele za posledico disciplinski ali kazenski postopek, ter podpira evropske institucije, zlasti Evropsko komisijo, pri razvoju in izvajanju zakonodaje in politik za boj proti goljufijam.

OLAF je generalni direktorat Evropske komisije, toda je po zakonodaji neodvisen pri opravljanju preiskav. Izvajanje preiskovalne funkcije spremlja nadzorni odbor, sestavljen iz petih neodvisnih oseb, ki niso zaposlene pri Evropski komisiji.

Pravni okvir, ki določa cilje in naloge urada OLAF ter njegovo delovanje, je določen v Uredbi (EU, Euratom) št. 883/2013 Evropskega parlamenta in Sveta (1). Več informacij o uradu OLAF in njegova organizacijska shema je na voljo na naslovu: https://ec.europa.eu/info/departments/european-anti-fraud-office_sl.

Delovno mesto glavnega svetovalca/glavne svetovalke bo v Bruslju.

Delovno mesto

Naloga glavnega svetovalca/glavne svetovalke je splošno strateško svetovanje generalnemu direktorju urada OLAF glede konceptualizacije, zasnove, izvajanja in zagotavljanja kakovosti dejavnosti in preiskovalnih politik urada OLAF v okviru izjave o poslanstvu in letnega delovnega programa generalnega direktorata.

Glavni svetovalec/glavna svetovalka bo deloval/a pod neposrednim nadzorom generalnega direktorja. Dajati bo moral/a strokovne pravne nasvete in izdajati mnenja o prednostnih nalogah preiskovalnih politik urada OLAF ter njegovih preiskovalnih dejavnostih. Zagotavljal/a bo, da se bodo dejavnosti urada OLAF izvajale na pravno neoporečen način, da bi zaščitili finančne interese Evropske unije.

Glavni svetovalec/glavna svetovalka bo generalnemu direktorju urada OLAF svetoval/a tudi glede notranjega upravljanja urada OLAF s posebnim poudarkom na kadrovskem in finančnem upravljanju generalnega direktorata.

Na zahtevo generalnega direktorja bo predstavljal/a urad OLAF na notranjih in zunanjih sestankih ter prireditvah, pomembnih za generalni direktorat.

Gre za začasno zaposlitev za štiri leta, ki se lahko enkrat podaljša za največ dve leti.

Profil kandidata/kandidatke

Od kandidata ali kandidatke pričakujemo dinamičnost in izredno strokovnost ter izpolnjevanje naslednjih meril za izbor:

| (a) | strokovno znanje in izkušnje, zlasti:






  — | zelo dobro poznavanje vloge urada OLAF, njegovega poslanstva, pristojnosti, pravil in postopkov ter okvira, v katerem deluje, |
| --- | --- | --- |

(a)

strokovno znanje in izkušnje, zlasti:

—

zelo dobro poznavanje vloge urada OLAF, njegovega poslanstva, pristojnosti, pravil in postopkov ter okvira, v katerem deluje,

| — | dobro poznavanje institucionalnega in pravnega okvira Evropske unije ter delovnih metod Evropske komisije, |
| --- | --- |

—

dobro poznavanje institucionalnega in pravnega okvira Evropske unije ter delovnih metod Evropske komisije,

| — | zelo dobro poznavanje preiskovalnega postopka v primerih preiskovanja goljufij ter mehanizmov za zagotavljanje njegove učinkovitosti in zakonitosti, vključno z najpomembnejšimi pravnimi in praktičnimi težavami, ki se lahko pojavijo v boju proti goljufijam in kazenskih postopkih na tem področju, |
| --- | --- |

—

zelo dobro poznavanje preiskovalnega postopka v primerih preiskovanja goljufij ter mehanizmov za zagotavljanje njegove učinkovitosti in zakonitosti, vključno z najpomembnejšimi pravnimi in praktičnimi težavami, ki se lahko pojavijo v boju proti goljufijam in kazenskih postopkih na tem področju,

| — | zelo dobro poznavanje vprašanj v zvezi s proračunskim, finančnim in kadrovskim upravljanjem ter praktične izkušnje na teh področjih, |
| --- | --- |

—

zelo dobro poznavanje vprašanj v zvezi s proračunskim, finančnim in kadrovskim upravljanjem ter praktične izkušnje na teh področjih,

| (b) | komunikacijske/analitične in druge spretnosti, zlasti:






  — | dobre analitične sposobnosti, tudi sposobnost reševanja organizacijskih in operativnih problemov, izkazana dobra presoja in sposobnost dela pod pritiskom, |
| --- | --- | --- |

(b)

komunikacijske/analitične in druge spretnosti, zlasti:

—

dobre analitične sposobnosti, tudi sposobnost reševanja organizacijskih in operativnih problemov, izkazana dobra presoja in sposobnost dela pod pritiskom,

| — | odlične medosebne in komunikacijske spretnosti ter spretnosti mreženja, potrebne za učinkovito vzpostavljanje stikov v uradu OLAF in službah Komisije ter z drugimi institucijami EU in partnerji urada OLAF v državah članicah, tretjih državah in mednarodnih organizacijah, |
| --- | --- |

—

odlične medosebne in komunikacijske spretnosti ter spretnosti mreženja, potrebne za učinkovito vzpostavljanje stikov v uradu OLAF in službah Komisije ter z drugimi institucijami EU in partnerji urada OLAF v državah članicah, tretjih državah in mednarodnih organizacijah,

| (c) | svetovalne izkušnje, zlasti:






  — | izvrstna sposobnost snovanja splošnih strategij in prenašanja teh strategij v praktične predloge za ukrepanje, |
| --- | --- | --- |

(c)

svetovalne izkušnje, zlasti:

—

izvrstna sposobnost snovanja splošnih strategij in prenašanja teh strategij v praktične predloge za ukrepanje,

| — | izkazane izkušnje s strokovnim svetovanjem in izdajanjem mnenj na strateški ravni, |
| --- | --- |

—

izkazane izkušnje s strokovnim svetovanjem in izdajanjem mnenj na strateški ravni,

| — | dobre pogajalske sposobnosti, zmožnost učinkovite razprave z notranjimi in zunanjimi zainteresiranimi stranmi na visoki ravni, vključno z bogatimi izkušnjami pri usklajevanju in/ali pogajanjih na medinstitucionalni ali mednarodni ravni, |
| --- | --- |

—

dobre pogajalske sposobnosti, zmožnost učinkovite razprave z notranjimi in zunanjimi zainteresiranimi stranmi na visoki ravni, vključno z bogatimi izkušnjami pri usklajevanju in/ali pogajanjih na medinstitucionalni ali mednarodni ravni,

| — | sposobnost dela ob popolni diskretnosti in dobre presoje položaja v zadevah, v katerih gre za občutljive informacije. |
| --- | --- |

—

sposobnost dela ob popolni diskretnosti in dobre presoje položaja v zadevah, v katerih gre za občutljive informacije.

Izbrana kandidatka/kandidat mora imeti (možnost, da pridobi) veljavno potrdilo za dostop do tajnih podatkov (stopnje tajnosti EU SECRET) svojega nacionalnega varnostnega organa (osebno potrdilo za dostop do tajnih podatkov je upravni sklep, izdan na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi in ki potrjuje, da se posamezniku lahko dovoli dostop do tajnih podatkov do določene stopnje tajnosti. Kandidatka/kandidat ne more sama/sam začeti postopka za izdajo tega potrdila; to lahko stori le delodajalec).

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | Državljanstvo: imeti morajo državljanstvo države članice Evropske unije. |
| --- | --- |

—

Državljanstvo: imeti morajo državljanstvo države članice Evropske unije.

| — | Visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

Visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju). |
| --- | --- |

—

ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju).

| — | Delovne izkušnje: imeti morajo vsaj 15 let delovnih izkušenj po pridobitvi diplome na ravni, za katero so usposobljeni po zgoraj navedeni izobrazbi. Od teh delovnih izkušenj morajo imeti vsaj pet let delovnih izkušenj na področju, ki je tesno povezano s tem položajem. |
| --- | --- |

—

Delovne izkušnje: imeti morajo vsaj 15 let delovnih izkušenj po pridobitvi diplome na ravni, za katero so usposobljeni po zgoraj navedeni izobrazbi. Od teh delovnih izkušenj morajo imeti vsaj pet let delovnih izkušenj na področju, ki je tesno povezano s tem položajem.

| — | Vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem položaju oblikovanja politik ali visokem svetovalnem položaju (2) na področju, povezanem s tem delovnim mestom. |
| --- | --- |

—

Vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem položaju oblikovanja politik ali visokem svetovalnem položaju (2) na področju, povezanem s tem delovnim mestom.

| — | Jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku. |
| --- | --- |

—

Jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku.

| — | Starostna omejitev: biti morajo mlajši od običajne upokojitvene starosti; uslužbenci in uslužbenke Evropske komisije, ki se zaposlijo po 1. januarju 2014, upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (4)). |
| --- | --- |

—

Starostna omejitev: biti morajo mlajši od običajne upokojitvene starosti; uslužbenci in uslužbenke Evropske komisije, ki se zaposlijo po 1. januarju 2014, upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (4)).

Poleg tega morajo kandidati in kandidatke imeti izpolnjene vse zakonske obveznosti glede služenja vojaškega roka ter biti moralno primerni in fizično sposobni za opravljanje nalog.

Neodvisnost in izjava o interesih

Kandidati in kandidatke morajo neodvisno delovati v javnem interesu ter dati izjavo o kakršnih koli interesih, ki bi lahko vplivali na njihovo neodvisnost.

Enake možnosti

Evropska komisija izvaja politiko enakih možnosti in nediskriminacije v skladu s členom 1d kadrovskih predpisov (5).

Imenovanje in pogoji zaposlitve

Glavnega svetovalca/glavno svetovalko bo izbrala in imenovala Evropska komisija v skladu s svojimi postopki za izbor in zaposlitev (glej tudi: dokument o politiki glede visokih uradnikov – Compilation Document on Senior Officials Policy (6)). Izbirni postopek vključuje razgovore z različnimi izbirnimi komisijami, vključno s Posvetovalnim odborom Evropske komisije za imenovanja, in udeležbo na preverjanju v ocenjevalnem centru, ki ga vodijo zunanji kadrovski svetovalci.

Izbrani kandidat/izbrana kandidatka bo zaposlen/a kot začasni uslužbenec/začasna uslužbenka na podlagi člena 2(a) Pogojev za zaposlitev drugih uslužbencev Evropske unije. Gre za začasno zaposlitev za štiri leta, ki se lahko enkrat podaljša za največ dve leti.

Plača in pogoji zaposlitve ustrezajo tistim, ki so v Pogojih za zaposlitev drugih uslužbencev Evropske unije določeni za začasne uslužbence s funkcijo, ki ustreza delovnemu mestu glavnega svetovalca Evropske unije v razredu AD 14.

Iz operativnih razlogov in da bi se izbirni postopek čim hitreje končal, kar je v interesu kandidatov in institucije, bo Evropska komisija izbirni postopek izvedla samo v angleškem in/ali francoskem jeziku (7).

Izbrani kandidat ali kandidatka mora uspešno opraviti devetmesečno poskusno dobo, ki v skladu s Pogoji za zaposlitev drugih uslužbencev Evropske unije velja za vse nove zaposlene.

Neodvisnost in izjava o interesih

Od glavnega svetovalca oziroma svetovalke se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njegovo oziroma njeno neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletišču in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo in prijavno številko, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu.

Rok za prijavo

Rok za prijavo je 19. julij 2019 do 12. ure (opoldne) po bruseljskem času; po tem prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo različnih izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Komisija bo zagotovila, da se bodo osebni podatki kandidatk in kandidatov obdelovali v skladu z Uredbo (EU) 2018/1725 Evropskega parlamenta in Sveta (8). To velja zlasti za zaupnost in varnost takih podatkov.

---

(1)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).

(2)  Kandidati in kandidatke morajo v življenjepisu za vsa leta in vsako vlogo, v katerih so pridobili svetovalne izkušnje na visoki ravni, jasno navesti: (1) naziv in točno vlogo vsakega od položajev; (2) število nadrejenih ravni hierarhije ter (3) število oseb s položajem na isti ravni.

(3)  http://eur-lex.europa.eu/legal-content/SL/TXT/PDF/?uri=CELEX:01958R0001-20130701&qid=1408533709461&from=SL

(4)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:SL:PDF

(5)  http://eur-lex.europa.eu/legal-content/SL/TXT/PDF/?uri=CELEX:01962R0031-20140701&from=SL

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Izbirne komisije bodo zagotovile, da domači govorci teh dveh jezikov ne bodo imeli neupravičene prednosti.

(8)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---